  Анжелика Тихонова корреспондент 25-тӥ инвожолы Удмуртиын коронавирусэн черлан 75 выль учыръёсты пусйизы. Висьыны усемъёс пӧлын 14 аресозь куать пиналъёс но 65 арессэс ортчем 22 адями. Со сярысь элькунысь оперативной штаб ивортӥз. Диагноззы Ижкарын 33 улӥсьёслэн зэмаз, Воткаын – 13, Сюмси ёросын – сизьым, Вотка ёросын – вить, Можгаын – ньыль, Вавож, Сьӧлта ёросъёсын – быдэн кык, Дэри, Кизнер ёросъёсын – быдэн кык, Сарапулын, Можга, Ува ёросъёсын – быдэн одӥг. 41 мурт висёнэз вормиз. Одӥг мурт кулӥз, воргоронлы 76 арес вал Туннэ нуналлы Удмуртиын коронавирусэн черлан 35 сюрс 290 учыр лабораториосын зэматэмын. 31 сюрс 981 адями йӧназ, 476 мурт кулӥз. Али 75-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 639 эскеронъёс ортчытӥзы. 25-тӥ инвожолы Удмуртиын 160 сюрс 376 адями коронавируслэсь прививка пуктӥз, со пӧлысь 127 сюрс 820-ез кыкетӥ люкетсэ басьтӥзы ни. Тегъёс: Тазалык Ижкар Удмуртия коронавирус  